संस्कृत दे प्रसिद्ध व्याकरणाकार महर्षि पाणिनि (500ई. पू.) ने ‘अष्दाध्यायी’ दे भिघोद‌्ध्यो नदे (3-1-115) सूत्रै च जिस उद‌्य दरया दा जिकर कीते दा ऐ उस्सै गी अज्ज कल ‘उज्ज’ आखदे न। भड्डू ते बलौर दा लाका इस दे चढ़दे आले पासे ऐ। पाणिनि हुन्दे जमाने च रावी कोला लेइयै चनाब तक दा हिस्सा पूर्व मद्र ते चनाब कोला लेइयै जेहलम तक अपर मद्र खुआंदा हा। उप्पर लिखे दे सूत्रै बिच आई दी भिद्य नदी गी केईं विद्वान अज्जा कल्लै दी भीनी मन्नदे न। ए भड्डू कोला दो मील दक्खन-पूर्व आले पासै ऐ, पर काशिका वृति दे ‘उद‌्ध्येरावति’ ते ‘भिद‌्ध्येरावती’ वाक्यें कन्ने इस मत गा खण्डन होई जन्दा ऐ।